Савет Комисије за заштиту конкуренције на основу члана 21. став 1. тачка 5) у вези са чланом 43. став 1. и 2. Закона о заштити конкуренције („Службени гласник РС“, бр. 51/09 и 95/2013), и члана 19. став 1. тачка 1) и Статута Комисије за заштиту конкуренције („Службени гласник РС“, број 49/10), на 68. седници одржаној 09.12.2021. године, донео је

**УПУТСТВО**

**ЗА ПОСТУПАЊЕ ПО ЗАХТЕВУ СТРАНКЕ ЗА УВИД У СПИСЕ ПРЕДМЕТА**

1. Овим упутством ближе се уређује поступање по захтеву за увид, разгледање и копирање списа предмета у управним поступцима који се воде пред Комисијом за заштиту конкуренције (у даљем тексту: Комисија).
2. По пријему захтева из тачке 1. овог упутства, након утврђивања страначке легитимације, у року од осам дана од дана пријема захтева, странка се обавештава о времену и месту остваривања овог права, о предвиђеном времену трајања увида, као и о броју лица наведених у захтеву која могу приступити разгледању списа.
3. Увид у списе предмета дозвољава се након одређивања заштите података у поступку, а свакако пре достављања Обавештења из члана 38. став 2. Закона о заштити конкуренције.
4. Списи се разгледају у просторијама Комисије, у присуству службеног лица Комисије.
5. Не могу се разгледати и копирати записник о већању и гласању, службени реферати, односно списи који немају доказну снагу, нацрти решења, списи означени као поверљиви и заштићени подаци.
6. Уколико у току увида странка затражи копију списа предмета, службено лице Комисије и странка ће прецизирати у ком року ће исти бити достављени странци, као и начин достављања.

Копија списа предмета у електронској форми омогућиће се на носачу информација који oбезбеђује странка и који је фабрички упакован и довољног капацитета за преснимавање траженог списа предмета.

1. У складу са начелом делотворности и економичности поступка, документација која је одузета при ненајављеном увиђају, о чему је састављен записник, и чија је копија остављена странци која тражи увид, неће се поново копирати или умножавати.
2. Увид у документацију која је одузета, копирана или форензички изузета приликом спровођења ненајављеног увиђаја, дозволиће се након прегледа исте од стране овлашћених службених лица који ће издвојити оне списе који су у вези са предметним поступком, те чине део списа предмета и могу бити предмет увида.
3. Увид у списе је потребно извршити у што краћем року и без одуговлачења.
4. Уколико странка у току вршења увида, злоупотребљава своје право, службено лице Комисије ће прекинути увид.
5. Приликом преузимања аката који су копирани по захтеву странке, странка потписује попис аката који су јој достављени.
6. Ово упутство се објављује на интернет страници Комисије и примењује се од дана доношења.

Прилог: образац Захтева за увид у списе предмета.

**КОМИСИЈА ЗА ЗАШТИТУ КОНКУРЕНЦИЈЕ**

**11000 Б Е О Г Р А Д**

**Савска 25**

**З А Х Т Е В**

**за увид у списе предмета**

На основу одредбе прописане у члану 43. став 1. Закона о заштити конкуренције („Службени гласник РС“, бр. 51/09 и 95/13), у својству законског заступника/пуномоћника странке у поступку \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , захтевам увид у списе предмета који се у Комисији за заштиту конкуренције води под деловодним бројем

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Лица која ће присуствовати разгледању списа предмета:

Име и презиме: својство/функција

1.\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

2.\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

Подаци за контакт \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Законски заступник / пуномоћник